Ursula Hirschmann

Gníomhaí frithfhaisisteach agus feimineach ba ea Ursula Hirschmann (2 Meán Fómhair 1913 – 8 Eanáir 1991). Rugadh sa Ghearmáin í, ach is san Iodáil a chaith sí formhór a saoil agus í fásta. Bhí sí ceangailte le roinnt de na fir ba thábhachtaí i stair smaointeachais na hEorpa sa 20ú haois.

 Beatha 
I dteaghlach Giúdach meán-aicmeach i mBeirlín a rugadh Ursula Hirschmann i mí Mheán Fómhair 1913. In 1932 chuaigh sí i bpáirt le heagraíocht na n-óg sa Pháirtí Sóisialach Daonlathach chun an fód a sheasamh in aghaidh rabharta na Naitsithe. 

Bhuail sí le Eugenio Colorni, fealsamh, eacnamaí  agus sóisialach óg Iodálach, agus phós siad. Ina dhiaidh sin, ghlac sí páirt ghníomhach i ngluaiseacht an fhreasúra fhrith-fhaisistigh a bhí ag feidhmiú faoi rún san Iodáil, tír dhúchais a céile.

Theith sí an Ghearmáin Naitsíoch go dtí an Iodáil, áit a raibh sí rannpháirteach i gciorcail frith-Mussolini.  Phós sí Eugenio Colorni sa bhliain 1935, agus bhí siad ina gcónaí sa Róimh ag an am. Bhí triúr iníonacha ag Ursula óna pósadh le Colorni: Silvia, Renata, and Eva Colorni. Coimeádadh a fear céile i ngéibheann faoi réimeas na Naitsithe, agus dúnmharaíodh é san Iodáil sa bhliain 1944.  

Bhí Hirschmann lárnach i mbunú Ghluaiseacht Cónaidhmeach na hEorpa (Movimento Federalista Europeo) in 1943–44.  Phós Ursula Hirschmann Spinelli sa bhliain 1945 agus bhí triúr iníonacha acu: Diana, Barbara, agus Sara Spinelli.

Comhúdar an Manifesto di Ventotene ba ea Spinelli, cáipéis shuntasach a leag síos fís Eorpach i ndiaidh an Chogaidh. Ghlac Hirschmann páirt i scríobh agus scaipeadh an Manifesto.

In 1977, bhunaigh Hirschmann an cumann, Association Femmes pour l'Europe sa Bhruiséil.

 Féach freisin     
 Altiero Spinelli, Eugenio Colorni
 Is aintín í Ursula Hirschmann leis an eacnamaí mór le rá Albert O. Hirschman.
 Simone Veil, Louise Weiss

 Tagairtí 

Catagóir:Feiminigh
Catagóir:Giúdaigh Ghearmánacha
Catagóir:Agóidí
Catagóir:Daoine a rugadh i 1913
Catagóir:Básanna i 1991
Catagóir:Ceannródaithe Lánpháirtiú na hEorpa